কিছু কিছু গান অনেকটা ধ্রুবতারার মতো। চিরটাকাল আলো দিয়ে যায়। ঠিক তেমনই একটি গান ‘যখন নীরবে দূরে দাঁড়াও এসে’। একটা অদ্ভুত সময়ে এই গানের জন্ম। তখন যুগান্ত। খুব দ্রুত অনেক কিছু পাল্টে যাচ্ছে। জন্ম হল ‘ইচ্ছেডানা’। ইন্টারনেট রেভলিউশনের সেই যুগে সেই গানগুলো ছিল অনেকটা গরমকালের সন্ধেবেলার হাওয়ার মতো। কিন্তু শুধুমাত্র এই গানগুলি বা ‘শহর’-এর অন্যান্য গানগুলি দিয়ে অনিন্দ্য বোস-কে চিনতে যাওয়াটা বোকামি। এই অসম্ভব প্রতিভাবান মানুষটি এই মুহূর্তে বাংলার সেরা চিত্রনাট্যকারদের একজন তো বটেই— ‘তিন ইয়ারি কথা’, ‘হাওয়া বদল’ বা ‘চিরদিনই তুমি যে আমার ২’-এর মতো ছবিগুলির চিত্রনাট্য যে তাঁরই লেখা, সেটা অনেকেই হয়তো জানেন না— কিন্তু সবচেয়ে বড় কথা তিনি একজন নিবিষ্ট শিল্পী। গান বা সাহিত্য তাঁর জীবনে বিচ্ছিন্ন শিল্পচর্চা নয়, ওটা তাঁর জীবনযাপন।   
আরও পড়ুন
সমর্পিতা নিজেই আমার জীবনে একটা সাঙ্ঘাতিক ভাল গান: অনিন্দ্য
এই বছর সঙ্গীতজীবনের পঁচিশ বছর সম্পূর্ণ করলেন তিনি। আগামী ২৪ মার্চ জ্ঞান মঞ্চে রয়েছে সেই উপলক্ষে একটি বিশেষ অনুষ্ঠান। তার আগে রবিবারের আড্ডার আসর জমাতে এবেলা ওয়েবসাইট পৌঁছে গেল তাঁর বাড়ি বা বলা ভাল অনিন্দ্য-সমর্পিতা ও তাঁদের ছোট্ট ঢেউ-এর বাড়ি। এর পর জমে উঠল আড্ডা। বেশ দীর্ঘ আড্ডাই বলা যায়। দেখে নিন সেই আড্ডা নীচের লিঙ্কে ক্লিক করে— 

ভিডিওগ্রাফি: প্রতিম রাহা